**Ministru kabineta noteikumu projekta „****Grozījumi Ministru kabineta 2010.gada 26.oktobra noteikumos Nr.997 „****Noteikumi par garantijām komersantu un atbilstošu lauksaimniecības pakalpojumu kooperatīvo sabiedrību konkurētspējas uzlabošanai”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots, pamatojoties uz Ministru kabineta iekārtas likuma 31.panta pirmās daļas 3.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Grozījumi Ministru kabineta 2010.gada 26.oktobra noteikumos Nr.997 „Noteikumi par garantijām komersantu un atbilstošu lauksaimniecības pakalpojumu kooperatīvo sabiedrību konkurētspējas uzlabošanai” (turpmāk – MK noteikumi Nr.997) ir nepieciešami, lai izpildītu Ministru kabineta 2014.gada 12.augusta sēdes protokola Nr.43 59.§ 4.1.punktā doto uzdevumu saistībā ar informatīvajā ziņojumā “Par pasākumiem Krievijas ekonomisko sankciju negatīvo seku mazināšanai” noteikto attiecībā uz kredīta brīvdienu garantiju piešķiršanas nodrošināšanu.Grozījumi MK noteikumos Nr.997 paredz garantiju sniegšanu saimnieciskās darbības veicējiem, kurus tiešu vai netieši un finansiāli negatīvi ir ietekmējušas Krievijas Federācijas noteiktās sankcijas. Garantijas tiek sniegtas par esošiem finanšu pakalpojumiem ar nosacījumu, ka tiek atlikta šī finansējuma pamatsummas atmaksa vismaz uz vienu gadu, bet ne vairāk kā uz diviem gadiem, un, ja ir nepieciešams, tiek papildus atviegloti finansējuma atmaksas noteikumi (piemēram, uz laiku vai pilnībā atcelti kovenanti, pagarināts finansējuma atmaksas termiņš), nepalielinot finansējuma procentu likmi (turpmāk – kredīta brīvdienu garantijas). Kredīta brīvdienu garantijas tiek sniegtas, ja finanšu pakalpojuma nodrošinājuma nominālā vērtība pēc Latvijas Garantiju aģentūras (turpmāk – LGA) novērtējuma nav mazāka par pamatsummas un procentu maksājumu atlikuma vērtību vai kopējais ekonomiskais labums, ko aprēķina pēc neto tagadnes vērtības un ko kredītiestāde vai tās meitas sabiedrība gūst saņemot garantiju un sniedzot kredīta brīvdienas un citus finansējuma atmaksas noteikumu atvieglojumus, nav pozitīvs. Kredīta brīvdienu garantijas netiek sniegtas, ja saimnieciskās darbības veicējs jau bija nonācis finanšu grūtībās uz 2013.gada 31.decembri. Garantija tiek sniegta tikai tiem saimnieciskās darbības veicējiem, kuri pēc LGA atzinuma var atgūt ekonomisko dzīvotspēju, ja tiek īstenoti saimnieciskā darbības veicēja pārstrukturēšanas pasākumi.Kredīta brīvdienas tiek paredzētas vismaz uz viedu gadu, bet ne vairāk kā diviem gadiem, kas pēc EM un LGA ieskatiem ir nepieciešamais periods, lai saimnieciskās darbības veicējs varētu pārorientēties uz jauniem (eksporta) tirgiem, kā arī atjaunot savu likviditāti un atsākt finanšu pakalpojumu pamatsummas atmaksas.Kredīta brīvdienu garantijas tiks sniegtas visiem saimnieciskās darbības veicējiem, kas atbilst MK noteikumu Nr.997 9.2.apakšpunktā minētajām prasībām, kas iesniegs pieteikumu garantijas saņemšanai MK noteikumu Nr.997 noteiktajā kārtībā.Kredīta brīvdienu garantijas, atbilstoši MK noteikumu Nr.997 9.2.apakšpunktam, tiks sniegtas pret LGA pašu līdzekļiem no iepriekš ieviesto Eiropas Savienības fondu programmu deklarētajiem līdzekļiem un to pārvaldīšanas ieņēmumiem.Ņemot vērā Eiropas Komisijas norādes, ir svarīgi izslēgt atbalsta esamību kredītiestāžu vai tās meitas sabiedrību līmenī, kurām tiek izsniegta garantija par jau esošu finanšu pakalpojumu. Grozījumu projektā piedāvātā garantiju piešķiršanas kārtība, cik tālu tas ir iespējams, izslēdz atbalsta piešķiršanu kredītiestādēm vai to meitas sabiedrībām. Proti, saimnieciskās darbības veicējiem, saņemot garantiju, tiek atlikta finansējuma pamatsummas atmaksa vismaz uz vienu gadu un, ja ir nepieciešams, tiek papildus atviegloti finansējuma atmaksas noteikumi, nepalielinot finansējuma procentu likmi, tādējādi, kredītiestādes vai to meitas sabiedrības labumu, ko tās gūst no garantijas saņemšanas un attiecīgi finansējuma risku samazināšanās, pārnes uz saimnieciskās darbības veicēju. Ņemot vērā, ka Komisijas 2013.gada 18.decembra Regula (EK) Nr.1407/2013 par Līguma 87. un 88.panta piemērošanu *de minimis* atbalstam (turpmāk - Komisijas Regula Nr.1407/2013) var tikt piemērota tikai pārredzamam atbalstam, izsniedzot garantiju mazam un vidējam uzņēmumam, bruto dotācijas ekvivalents tiek aprēķināts, pamatojoties uz drošās zonas prēmijas likmēm, kas noteiktas saskaņā ar Komisijas paziņojumu par EK līguma 87. un 88.panta piemērošanu valsts atbalstam garantiju veidā. Lai ievērotu, ka atbalsts ir pārredzams lieliem saimnieciskās darbības veicējiem un maziem un vidējiem saimnieciskās darbības veicējiem, kuriem tiks sniegta kredīta brīvdienu garantija un kuru kredīta kvalitātes klase ir zem B-, un lai aprēķina metode nebūtu jāskaņo ar Eiropas Komisiju, noteikumu projekts paredz, nosakot bruto dotācijas ekvivalentu, piemērot Komisijas Regulas Nr.1407/2013 4.panta 6.punkta b) apakšpunktā piedāvāto garantiju pārredzamības aprēķina variantu.Noteikumu projektā paredzēto kredīta brīvdienu garantijas izsniegšanas noteikumi saimnieciskās darbības veicēju līmenī atbilst Komisijas Regulā Nr.1407/2013 noteiktajām prasībām, tai skaitā, par *de minimis* atbalsta subsīdijas ekvivalenta apmēru, atbalstu garantijas veidā un atbalsta saņēmēju ierobežojumiem. Papildus, atbilstoši Eiropas Komisijas norādījumiem, tiek ietvertas papildus prasības (noteikumu projekta 9.2.6.apakšpunkts), lai izslēgtu atbalsta piešķiršanu komercbanku vai tās meitas sabiedrību līmenī, nosakot, ka kredīta brīvdienu garantijas tiek izsniegtas, ja finansējuma nodrošinājums nosedz pamatsummas un procentu maksājumu atlikumu, ko aprēķina pēc kredītiestāžu vispārpieņemtajām un labās prakses metodēm, vai, ja pirmais nosacījums neizpildās, tad kopējais ekonomiskais labums, ko aprēķina pēc neto tagadnes vērtības un ko kredītiestāde vai tās meitas sabiedrība gūst saņemot garantiju un sniedzot finansējuma atmaksas noteikumu atvieglojumus, nav pozitīvs. LGA informēs Finanšu ministriju un Ekonomikas ministriju par metodoloģiju, kas tiks sagatavota un piemērota, lai pārbaudītu noteikumu projekta 9.2.6.apakšpunktā noteikto prasību izpildi.Aizdevumu garantijas tiek īstenotas finanšu instrumentu veidā. Garantijas MK noteikumu Nr.997 3.1.punktā minētajiem saimnieciskās darbības veicējiem tiek finansētas no Eiropas Reģionālā attīstības fonda finansējuma, kas attiecīgi nosaka, ka ir jāpiemēro Komisijas Regula (EK) Nr.1828/2006, kas paredz noteikumus par to, kā īstenot Padomes Regulu (EK) Nr.1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu, un Eiropas Parlamenta un Padomes Regulu (EK) Nr.1080/2006 par Eiropas Reģionālās attīstības fondu (turpmāk – Komisijas Regula Nr.1828/2006). Komisijas Regulas Nr.1828/2006 45.pants nosaka, ka ieguldījumi nedrīkst tikt veikti grūtībās nonākušos uzņēmumos, atbilstoši Komisijas paziņojumā par pamatnostādnēm par valsts atbalstu grūtībās nonākušu nefinanšu uzņēmumu glābšanai un pārstrukturēšanai (Eiropas Savienības Oficiālais Vēstnesis, 2014.gada 31.jūlijs, Nr. C 249/1) noteiktajai definīcijai. |
| 3. | Projekta izstrādē iesaistītās institūcijas | Projekts šo jomu neskar.  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kurs tiesiskais regulējums ietekmē vai varētu ietekmēt | Latvijā reģistrēti saimnieciskās darbības veicēji. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar tiesību akta projektu tiek ieviesta Komisijas 2013.gada 18.decembra Regula (EK) Nr.1407/2013 par Līguma 87. un 88.panta piemērošanu *de minimis* atbalstam (Eiropas Savienības Oficiālais Vēstnesis, 2013.gada 24.decembris, Nr. L 352/1). |
| 2. | Citas starptautiskās saistības | Projekts šo jomu neskar. |
| 3. | Cita informācija | Ar tiesību akta projektu tiek ieviests Komisijas paziņojums par pamatnostādnēm par valsts atbalstu grūtībās nonākušu nefinanšu uzņēmumu glābšanai un pārstrukturēšanai (Eiropas Savienības Oficiālais Vēstnesis, 2014.gada 31.jūlijs, Nr. C 249/1). |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas regula Nr.1407/2013 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| *Komisijas Regulas Nr.1407/2013* *4.panta 6.punkta b) apakšpunkts* | Noteikumu projekta 3.punkts | Ieviests pilnībā | Neparedz stingrākas prasības |
| *Komisijas Regulas Nr.1407/2013 3.panta 2.punkts;**4.panta 6.punkta b) apakšpunkts* | Noteikumu projekta 5.punkts | Ieviests pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. | Komisijas Regula Nr.1407/2013 neparedz rīcības brīvību. Sniedzot *de minimis* atbalstu, Komisijas Regula Nr.1407/2013 ir obligāti piemērojama. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Ņemot vērā, ka tiek sniegts *de minimis* atbalsts, noteikumu projekts saskaņā ar Komisijas Regulu Nr.1407/2013 ir atbrīvots no iepriekšējas paziņošanas Eiropas Komisijai. |
| Cita informācija | Nav |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministru kabineta noteikumu projekta izpildi nodrošinās EM un LGA. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Ministru kabineta noteikumu projekta izpilde tiks nodrošināta EM un LGA esošo funkciju ietvaros. |
| 3. | Cita informācija | Nav |

Anotācijas III, IV, VI sadaļa – projekts šo jomu neskar.

Ekonomikas ministrs V.Dombrovskis

Vīza: Valsts sekretārs M.Lazdovskis

03.09.2014 12:34:36

1407

B.Strode

67013270, Baiba.Strode@em.gov.lv